b'\n_START_ARTICLE_\nVeliki komet\n_START_PARAGRAPH_\nV\xc3\xa9liki komet je komet, ki je tako svetel, da je viden tudi s prostim o\xc4\x8desom. Obi\xc4\x8dajno so kometi te vrste tako svetli in nenavadni, da ga opazijo tudi naklju\xc4\x8dni opazovalci neba brez uporabe daljnogledov._NEWLINE_Uradne definicije za Veliki komet ni. Izraz\xc2\xa0\xc2\xbbVeliki\xc2\xab\xc2\xa0je nastal v preteklosti za nanavadne pojave kometov. Obi\xc4\x8dajno se izraz uporablja za komete, ki jih opazi tudi slu\xc4\x8dajni opazovalec neba, ki kometov ne i\xc5\xa1\xc4\x8de. Veliki kometi so zelo redki. Ozna\xc4\x8dujemo jih kar z oznako\xc2\xa0\xc2\xbbVeliki komet iz leta \xe2\x80\xa6.\xc2\xab\xc2\xa0(lahko tudi kot\xc2\xa0\xc2\xbbVeliki komet \xe2\x80\xa6.\xc2\xab), kjer navedemo \xc5\xa1e leto v katerem je postal izredno svetel.\n_START_SECTION_\nZna\xc4\x8dilnosti\n_START_PARAGRAPH_\nVe\xc4\x8dine kometov ne vidimo s prostim o\xc4\x8desom. Obi\xc4\x8dajno preletijo notranji del Oson\xc4\x8dja, ne da bi jih kdorkoli opazil, razen poklicnih astronomov. V\xc4\x8dasih pa komet postane tako svetel, da je svetlej\xc5\xa1i od najsvetlej\xc5\xa1ih zvezd. To se zgodi takrat, ko ima komet zelo aktivno jedro in se pribli\xc5\xbea Soncu ali pa je v bli\xc5\xbeini Zemlje. Od znanih kometov iz zadnjih let se Komet Hale-Bopp sicer Soncu ni mo\xc4\x8dno pribli\xc5\xbeal, imel pa je tudi zelo veliko in aktivno jedro, pa je bil kljub temu zelo dobro viden. Komet Hyakutake je bil tudi zelo svetel, ker se je gibal blizu Zemlje._NEWLINE_Jedra kometov se mo\xc4\x8dno razlikujejo med seboj po velikosti. Ko se pribli\xc5\xbeajo Soncu, se velike koli\xc4\x8dine plinov in prahu dvignejo s kometove povr\xc5\xa1ine zaradi segrevanja. Najve\xc4\x8d vplivata na svetlost kometa velikost in aktivnost jedra. Po ve\xc4\x8dkratni vrnitvi kometa v notranji del Oson\xc4\x8dja se na jedru iz\xc4\x8drpa koli\xc4\x8dina hlapljivih snovi in komet ni ve\xc4\x8d tako svetel._NEWLINE_Svetlost poljubnega telesa se manj\xc5\xa1a z obratno vrednostjo kvadrata oddaljenosti od Sonca. To ne velja za komete. Svetlost se v grobem spreminja kot tretja potenca obratne vrednosti oddaljenosti od Sonca. To pomeni, da je pri dvakrat manj\xc5\xa1i oddaljenosti svetlost osemkrat ve\xc4\x8dja. Ve\xc4\x8dina kometov ima oddaljenost prison\xc4\x8dja zunaj Zemljine tirnice. Vsak komet, ki pa pride na razdaljo 0,5 a.e. od Sonca, ima mo\xc5\xbenost, da postane Veliki komet._NEWLINE_Da postane komet Veliki komet, se mora gibati tudi blizu Zemlje. Halleyjev komet se je leta 1986 sicer gibal blizu Zemlje, vendar ni vzbujal posebne pozornosti.\n_START_SECTION_\nSeznam velikih kometov\n_START_PARAGRAPH_\nV naslednjem pregledu so navedeni znani Veliki kometi:\n_START_SECTION_\nVeliki kometi 14. stoletja\n_START_PARAGRAPH_\nV tem stoletju niso poro\xc4\x8dali o kak\xc5\xa1nem kometu, ki bi ga lahko uvrstili med Velike komete.'